WiripediA 

Xhosa 


Ón Vicipéid, an chiclipéid shaor. 

Ceann de theangacha oifigiúla na hAfraice Theas is ea an 
teanga Xhosa nó an Chóisis. Tá sí ó dhúchas ag 7.9 
milliúin duine, thart ar 18% de dhaonra na tíre sin. Ceann 
de na teangacha Bantúcha í, ach fuair sí na smeach- 
chonsain ar iasacht ó na teangacha Rhoisan, nach bhfuil 
gaolmhar léi. Tá consan den chineál seo i dtús ainm na 
teanga féin: [kll h o:sa]. Cosúil lena lán teangacha 
Bantúcha eile, is teanga thonúil í an teanga Xhosa, is é sin, 
is féidir athchiall an fhocail a chur in iúl trí mhalairt ton a 
chur leis. Baineann sí leis an bhfoghrúpa Bantúch ar a 
dtugtar Nguni, agus í intuigthe ag cainteoirí na dteangacha 
Nguni eile, cosúil leis an tSúlúis, an teanga Swati agus an 
teanga Ndebele Thuaidh. 

Le bheith beacht, ní thagraíonn an focal sin Xhosa don 
teanga amháin ach do lucht a labhartha freisin. Úsáideann 
an teanga Xhosa le córas réimíreanna le cur in iúl cé acu 
atá i gceist: ciallaíonn amaXhosa lucht labhartha na teanga, 
ach is í isiXhosa ainm na teanga féin. Cuid é seo den chóras 
aicmiúcháin a bhfuil a leithéid le fáil sna teangacha 
Bantúcha go léir. 

Tháinig an chéad aistriúchán Bíobla i gcló as Xhosa sa 
bhliain 1859, agus ó sin i leith, d'fhorbair litríocht bheo 
nua-aimseartha sa teanga. Mar sin féin, is féidir a rá nach 
bhfuil mórán measa ag lucht a labhartha féin uirthi inniu, 
nó i laethanta na cinedheighilte, chuaigh na húdaráis i 
dtuilleamaí na dteangacha dúchasacha leis an mBéarla, an 
saol mór agus an t-ardoideachas a choinneáil as aice láimhe 
na nGormach. Inniu, is fearr le lucht labhartha na teanga 
Xhosa an t-ardoideachas a tharraingt orthu trí mheán an 
Bhéarla. 

Cainteoirí aithnidiúla dúchais iad Nelson Mandela agus Miriam Makeba. 


Cóisis 

(isiXhosa) 

Á labhairt: 

An Afraic Theas, 
Leosóta 

Réigiún: 

Cúige na Rinne 
Oirthearach, Cúige 
na Rinne lartharach 

Cainteoirí san lomlán: 

7.9 milliún mar 
príomh teanga 

Rang: 

~ 

Líne ghinealaigh: 

Conga-Nígris 

Conga-Atlantais 

Conga-Voltais 

Conga-Benue 

Bantóidis 

Theas 

Bantúch Caol 
Lárnach 

S 

Nguni 

Cóisis 

Stádas Oifigiúil 

Teanga Oifigiúil: 

An Afraic Theas 

Foras Pleanála Teanga: Rialtóir ar bith 

Cóid teangeolaíocha 

ISO 639-1 

xh 

ISO 639-2 

xho 

ISO 639-3 

xho (http://www.si 


1.org/iso639-3/docu 


mentation.asp?id=xh 


o) 

Amharc ar: Teanga - 

Liosta Teangacha 

